pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋” ปาฐกถาเวทีเวิลด์แบงค์ ย้ำ ไทยตระหนักถึงสิทธิแรงงานย้ายถิ่น ไม่ทิ้งใครไว้ข้างหลัง
วันพุธที่ 16 พฤษภาคม 2561
“บิ๊กอู๋” ปาฐกถาเวทีเวิลด์แบงค์ ย้ํา ไทยตระหนักถึงสิทธิแรงงานย้ายถิ่น ไม่ทิ้งใครไว้ข้างหลัง
รมว.แรงงาน กล่าวปาฐกถาพิเศษ ย้ํา การเคลื่อนย้ายแรงงานเป็นปรากฎการณ์สําคัญทุกภูมิภาค กระทรวงแรงงานส่งเสริมบทบาทไตรภาคี สร้างการมีส่วนร่วมทํางานใกล้ชิดองค์การระหว่างประเทศ
ภาคประชาสังคม ตระหนักถึงสิทธิแรงงานโยกย้ายถิ่นฐาน
รมว.แรงงาน กล่าวปาฐกถาพิเศษ ย้ํา การเคลื่อนย้ายแรงงานเป็นปรากฎการณ์สําคัญทุกภูมิภาค กระทรวงแรงงานส่งเสริมบทบาทไตรภาคี สร้างการมีส่วนร่วมทํางานใกล้ชิดองค์การระหว่างประเทศ ภาคประชาสังคม ตระหนักถึงสิทธิแรงงานโยกย้ายถิ่นฐาน พร้อมร่วมมือไปด้วยกันไม่ทิ้งใครไว้ข้างหลัง
วันนี้ (16 พ.ค.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานกล่าวปาฐกถาพิเศษในหัวข้อ “การโยกย้ายถิ่นฐานไปสู่โอกาสการเอาชนะอุปสรรคด้านการเคลื่อนย้ายแรงงาน
ในภูมิภาคเอเชียตะวันออกเฉียงใต้ในงานเปิดตัวรายงานของธนาคารโลก (World Bank)” ณ โรงแรมเซ็นทาราแกรนด์ แอท เซ็นทรัลเวิลด์ ว่าการเคลื่อนย้ายแรงงานเป็นปรากฏการณ์ที่เกิดขึ้นทั่วโลกและทวีความสําคัญมากขึ้นในทุกภูมิภาค จนมีการคาดการณ์ไว้ว่าในศตวรรษที่ 21 จะเกิดปรากฏการณ์การโยกย้ายถิ่นฐาน ซึ่งจะส่งผลกระทบต่อการเปลี่ยนแปลงทางเศรษฐกิจ สังคมและวัฒนธรรม ในส่วนของประเทศไทย การย้ายถิ่นข้ามพรมแดนไปมาระหว่างประชาชน 2 ประเทศที่พรมแดนติดต่อกัน เช่น ไทย-เมียนมา ไทย-ลาว ไทย-กัมพูชา และไทย-มาเลเซีย เป็นปรากฏการณ์ที่เกิดขึ้นนับแต่อดีตจนถึงปัจจุบันโดยมีปัจจัยมาจากการเปิดเสรีทางการค้าและการลงทุนของประเทศที่มีความพร้อมมากกว่า โดยเฉพาะกรณีของประเทศไทยที่มีความเจริญเติบโตทางเศรษฐกิจสูง จนทําให้เกิดการขาดแคลนแรงงานทั้งในภาคอุตสาหกรรมและเกษตรกรรม การเปลี่ยนแปลงด้านโครงสร้างประชากร ตลอดจนปัจจัยด้านความมั่นคงทางการเมือง ระบบสวัสดิการ กฎหมาย และนโยบายทั้งของประเทศต้นทางและประเทศปลายทางต่างก็มีส่วนให้เกิดการเคลื่อนย้ายแรงงานเข้าสู่ประเทศไทย
พล.ต.อ.อดุลย์ฯ ยังกล่าวอีกว่า การโยกย้ายถิ่นฐานเป็นประเด็นที่ละเอียดอ่อนและเป็นประเด็นกว้าง นอกเหนือจากการดําเนินการในส่วนของภาครัฐแล้ว กระทรวงแรงงานจึงส่งเสริมบทบาทของไตรภาคี ที่องค์กรนายจ้างและลูกจ้างเข้ามามีส่วนร่วมในการขับเคลื่อน ตลอดจนการทํางานอย่างใกล้ชิดกับภาคประชาสังคมและองค์การแรงงานระหว่างประเทศ อาทิ ILO IOM และ EU โดยมีโครงการความร่วมมือทางวิชาการต่าง ๆ อาทิ โครงการ Ship to Shore Rights เพื่อต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเล เพื่อแก้ปัญหาสภาพการทํางานที่ละเมิดสิทธิขั้นพื้นฐาน โครงการสนับสนุนทางวิชาการเพื่อรองรับการให้สัตยาบันอนุสัญญา ILO โดยกระทรวงแรงงานมีการดําเนินการเพื่อเตรียมการรองรับพิธีสาร 29 ส่วนเสริมอนุสัญญาฉบับที่ 29 ว่าด้วยแรงงานบังคับ เพื่อเร่งรัดการแก้ไขปัญหาการละเมิดสิทธิแรงงาน และโครงการความร่วมมือไทย - อิสราเอลเพื่อการจัดหางานในภาคเกษตร ซึ่งช่วยลดภาระค่าใช้จ่ายของแรงงานไทยที่ไปทํางานในประเทศอิสราเอล เป็นต้น
ทั้งนี้ รายงานของธนาคารโลกฉบับนี้จะช่วยให้มุมมองของประเทศไทยและประเทศอื่นๆ ในอาเซียนเกี่ยวกับการโยกย้ายถิ่นฐานมีความรอบด้านยิ่งขึ้น และเกิดความตระหนักถึงการมีส่วนร่วมของแรงงานต่างด้าว เพื่อที่จะหันกลับมามองว่า เรื่องการโยกย้ายถิ่นฐานเป็นเรื่องที่ประเทศผู้รับและผู้ส่งแรงงานได้รับประโยชน์ทั้งสองฝ่าย และประชาคมอาเซียนจะต้องจับมือไปด้วยกันโดยไม่ทิ้งใครไว้ข้างหลัง
-------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
16 พฤษภาคม 2561
รัฐบาลไทย-ข่าวทำเนียบรัฐบาล-ชาวสวนยางขอบคุณรัฐบาลและกระทรวงเกษตรและสหกรณ์  ช่วยเหลือผ่านโครงการประกันรายได้และเยียวยาเกษตรกร กว่า 8 หมื่นล้านบาท
วันพุธที่ 17 มิถุนายน 2563
ชาวสวนยางขอบคุณรัฐบาลและกระทรวงเกษตรและสหกรณ์  ช่วยเหลือผ่านโครงการประกันรายได้และเยียวยาเกษตรกร กว่า 8 หมื่นล้านบาท
ชาวสวนยางขอบคุณรัฐบาลและกระทรวงเกษตรและสหกรณ์
ช่วยเหลือผ่านโครงการประกันรายได้และเยียวยาเกษตรกร กว่า 8 หมื่นล้านบาท
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ แถลงวันนี้ (17 มิ.ย. 63) ว่า จากปัญหาสงครามการค้าจีนและสหรัฐอเมริกา ตลอดจนปัญหาภัยแล้ง และการแพร่ระบาดของเชื้อไวรัสโควิด-19 ได้ส่งผลกระทบต่อตลาดยางพาราทั่วโลก และรายได้ของเกษตรกรชาวสวนยางในประเทศไทย รัฐบาล โดยกระทรวงเกษตรและสหกรณ์ จึงดําเนินมาตรการและโครงการประกันรายได้เกษตรกรชาวสวนยางและโครงการเยียวยาเกษตรกร เพื่อช่วยเหลือเกษตรกรชาวสวนยาง จํานวน 1.8 ล้านราย ระหว่างปี 2562 – 2563 เป็นวงเงินกว่า 8 หมื่นล้านบาท รวมทั้งมาตรการอื่นๆ เพื่อยกระดับคุณภาพชีวิตของเกษตรกรชาวสวนยางให้ดีขึ้น
นายสุนทร รักษ์รงค์ เลขาธิการสภาเครือข่ายเกษตรกรชาวสวนยางแห่งประเทศไทย กล่าวว่า จากปัญหาผลกระทบการค้าและวิกฤติโควิด-19 ทําให้ชาวสวนยางประสบความเดือดร้อน รัฐบาล โดยกระทรวงเกษตรและสหกรณ์ได้มีโครงการประกันรายได้เกษตรกรชาวสวนยาง ระยะที่ 1 เพื่อช่วยเหลือและเยียวยาความเดือดร้อน ทําให้เกษตรกรชาวสวนยางมีรายได้จากการขายยางเท่ากับราคาประกันรายได้ เพียงพอต่อการดํารงชีวิตของครอบครัว โดยประกันรายได้ยางแผ่นดิบ 60 บาท น้ํายางสด 57 บาท ยางก้อนถ้วย (DRC50%) 23 บาท ประกันรายได้ 6 เดือน ตั้งแต่เดือนตุลาคม 2562 ถึง มีนาคม 2563 เกษตรกรชาวสวนยางที่เข้าร่วมโครงการต้องขึ้นทะเบียนและแจ้งข้อมูลกับการยางแห่งประเทศไทยก่อน 12 สิงหาคม 2562 จํานวน 1,711,252 ราย ในพื้นที่เปิดกรีด 17,201,390 ไร่ รวมเป็นเงิน 26,626,526,863 ล้านบาท
“เกษตรกรชาวสวนยางขอขอบคุณรัฐบาล และรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน รัฐมนตรี ที่ดูแลใส่ใจพี่น้องชาวสวนยางทุกกลุ่ม โดยเฉพาะคนกรีดยาง และชาวสวนยางที่ไม่มีเอกสารสิทธิ์ ผู้ด้อยโอกาสที่สุดให้ได้รับเงินเยียวยา เพื่อเป็นค่าใช้จ่ายของครอบครัวในยามวิกฤตเช่นนี้ โดยเฉพาะพี่น้องชาวสวนยางบัตรสีชมพูจํานวน 300,000 ราย สามารถเข้าร่วมโครงการได้ สําหรับโครงการประกันรายได้เกษตรกรชาวสวนยาง ระยะที่ 2 ซึ่งกําลังเข้าสู่การขออนุมัติจากคณะรัฐมนตรีในสัปดาห์หน้า งบประมาณ 31,000 ล้าน มีเกษตรกรชาวสวนยางที่ขึ้นทะเบียนและแจ้งข้อมูลกับการยางแห่งประเทศไทยภายใน 15 พฤษภาคม 2563 เข้าร่วมโครงการจํานวน 1,834,087 ราย ในพื้นที่เปิดกรีด 18,286,186 ไร่ โดยเริ่มโครงการเดือนสิงหาคม ถึง ธันวาคม 2563” เลขาธิการสภาเครือข่ายเกษตรกรชาวสวนยางแห่งประเทศไทย กล่าว
ทั้งนี้ คณะรัฐมนตรีมีมติเมื่อวันที่ 16 มิถุนายน 2563 ได้อนุมัติกลุ่มเป้าหมายเพิ่มเติมคือ กลุ่มเกษตรกรที่ด้อยโอกาส และยังไม่สามารถเข้าถึงโครงสร้างพื้นฐานด้านเกษตรกรจํานวน 137,093 ราย ซึ่งเป็นเกษตรกรชาวสวนยางที่ไม่มีเอกสารสิทธิ์ที่มีทะเบียนกับการยางแห่งประเทศไทย 66,960 ราย และเกษตรกรที่ไม่มีเอกสารสิทธิ์ที่ลงทะเบียนกับกรมส่งเสริมการเกษตรอีก 70,133 ราย ดังนั้น เกษตรกรชาวสวนยางที่ขึ้นทะเบียน และแจ้งข้อมูลกับการยางแห่งประเทศไทยจํานวน 1,817,723 ราย แบ่งเป็น เกษตรกรชาวสวนยางที่มีเอกสารสิทธิ์ 1,478,463 ราย และเกษตรกรชาวสวนยางที่ไม่มีเอกสารสิทธิ์ 339,260 ราย ได้รับการเยียวยาจากผลกระทบโควิด19 ในครั้งนี้ถ้วนหน้า
รัฐบาลไทย-ข่าวทำเนียบรัฐบาล-ปรับกำหนดการนายกรัฐมนตรี ลงพื้นที่จังหวัดนครศรีธรรมราช เนื่องจากสภาพอากาศ
วันศุกร์ที่ 3 พฤศจิกายน 2560
ปรับกําหนดการนายกรัฐมนตรี ลงพื้นที่จังหวัดนครศรีธรรมราช เนื่องจากสภาพอากาศ
นายกรัฐมนตรีเดินทางไปตรวจราชการจังหวัดนครศรีธรรมราช เพื่อติดตามการให้ความช่วยเหลือและแก้ไขปัญหา พร้อมพบปะให้กําลังใจผู้ประสบอุทกภัย จังหวัดนครศรีธรรมราช
วันนี้ (3 พฤศจิกายน 2560) พลเอก ประยุทธ์ จันทร์โอชา นายกรัฐมนตรี มีกําหนดการเดินทางไปตรวจราชการจังหวัดนครศรีธรรมราช เพื่อติดตามการให้ความช่วยเหลือและแก้ไขปัญหา พร้อมพบปะให้กําลังใจผู้ประสบอุทกภัย จังหวัดนครศรีธรรมราช โดยมีกําหนดการดังนี้
เวลา 07.00 น. นายกรัฐมนตรีพร้อมคณะเดินทางโดยเครื่องบิน Embraer บ.ท. 135 จากท่าอากาศยานทหาร 2 กองบิน 6 (บน.6) ไปยังท่าอากาศยานทหารกองบิน 7 สุราษฎร์ธานี แล้วเดินทางต่อไปยังนครศรีธรรมราช เพื่อพบปะประชาชนที่ศูนย์ประสานการพัฒนาพื้นที่ลุ่มน้ําปากพนังอันเนื่องมาจากพระราชดําริ และไปตรวจเยี่ยมโครงการประตูระบายน้ําอุทกวิภาชประสิทธิ์
จากนั้น นายกรัฐมนตรีเป็นประธานการประชุมร่วมกับผู้ว่าราชการจังหวัดและส่วนที่เกี่ยวข้อง ที่ศูนย์ประสานการพัฒนาพื้นที่ลุ่มน้ําปากพนังอันเนื่องมาจากพระราชดําริ และมอบนโยบายให้แก่ผู้ว่าราชการจังหวัดของภาคใต้และส่วนราชการ พร้อมรับฟังปัญหา อุปสรรค ในการดําเนินการป้องกันและแก้ไขปัญหาอุทกภัยจากหน่วยงานที่เกี่ยวข้อง
ต่อจากนั้น นายกรัฐมนตรีเดินทางไปยังวัดพระมหาธาตุวรมหาวิหาร เพื่อกราบสักการะพระบรมธาตุนครศรีธรรมราชก่อนเดินทางกลับ
----------------------------------
สํานักโฆษก
รัฐบาลไทย-ข่าวทำเนียบรัฐบาล-​“พาณิชย์”โชว์ผลสำเร็จจัดงานแสดงสินค้าบริการดิจิทัลออนไลน์ สร้างรายได้ 1,400 ล้าน [กระทรวงพาณิชย์]
วันศุกร์ที่ 29 พฤษภาคม 2563
​“พาณิชย์”โชว์ผลสําเร็จจัดงานแสดงสินค้าบริการดิจิทัลออนไลน์ สร้างรายได้ 1,400 ล้าน [กระทรวงพาณิชย์]
​“พาณิชย์”โชว์ผลสําเร็จจัดงานแสดงสินค้าบริการดิจิทัลออนไลน์ สร้างรายได้ 1,400 ล้าน
กรมส่งเสริมการค้าระหว่างประเทศเผยผลการจัดงาน MOVE งานแสดงสินค้า บริการดิจิทัลคอนเทนต์ผ่านแพลตฟอร์มออนไลน์ครั้งแรกของโลก ประสบความสําเร็จเกินคาด มียอดการเจรจาธุรกิจรวม 354 คู่ เกิดมูลค่าการเจรจาการค้า 1,400 ล้านบาท ระบุหลายบริษัทของไทยมีโอกาสร่วมทําธุรกิจกับต่างประเทศได้เป็นจํานวนมาก
นายสมเด็จ สุสมบูรณ์ อธิบดีกรมส่งเสริมการค้าระหว่างประเทศ เปิดเผยถึงผลการจัดงานแสดงสินค้าบริการดิจิทัลคอนเทนต์และกิจกรรมเจรจาธุรกิจออนไลน์ (MOVE:Multimedia Online Virtual Exhibition) เป็นครั้งแรกของโลกที่มีการจัดงานผ่านแพลตฟอร์มออนไลน์ ระหว่างวันที่ 25-27 พ.ค.2563 ที่ผ่านมาว่า ผลการจัดกิจกรรมเจรจาจับคู่ธุรกิจผ่านระบบวิดีโอ คอนเฟอเรนซ์ ซึ่งเปรียบเสมือนห้องทํางานหรือพื้นที่เจรจาการค้าที่สามารถพูดคุย แลกเปลี่ยนข้อมูล ส่งไฟล์ หรือประชุมแบบเรียลไทม์ ได้แบบOne-on-Oneกับผู้นําเข้าทั่วโลก ประสบความสําเร็จเป็นอย่างดี มีจํานวนรวม354คู่เจรจาออนไลน์ โดยจีน เวียดนาม มาเลเซีย ญี่ปุ่น และสิงคโปร์ เป็นประเทศที่มีการเข้าร่วมเจรจาการค้ามากที่สุด และส่งผลให้เกิดมูลค่าการเจรจาการค้าออนไลน์ในครั้งนี้นรวมทั้งสิ้น1,400ล้านบาท
โดยไฮไลต์สําคัญจากการเจรจาการค้าผ่านระบบออนไลน์ เช่น บริษัท เบนีโทน ฟิล์มส์ จํากัด เจรจาการค้ากับบริษัทจากออสเตรเลีย ในการเข้ามาถ่ายทําภาพยนตร์ในประเทศไทย ,บริษัท กันตนา โมชั่น พิคเจอร์ส จํากัด เจรจาการค้ากับบริษัทจากฮ่องกง ในการจัดทัวร์นาเมนท์การแข่งขันEsportsในภูมิภาคเอเชีย ,บริษัท สหมงคลฟิล์ม อินเตอร์เนชั่นแนล จํากัด เจรจาการค้ากับDistributorจากประเทศอุรุกวัย เพื่อซื้อลิขสิทธิ์ภาพยนตร์ไปจําหน่ายยังประเทศแถบอเมริกาใต้ ,บริษัท เอ็ม โฟลว์ เอ็นเตอร์เทนเม้นท์ จํากัด เจรจาการกับTalent Agencyจากเมียนมาร์ ในการสร้างศิลปินกลุ่มใหม่ร่วมกัน เป็นต้น
“การจัดงานในครั้งนี้ ถือเป็นมิติใหม่ของกรมฯ ในการฝ่ากระแสโควิด-19 และช่วยผลักดันกลุ่มอุตสาหกรรมดิจิทัลคอนเทนต์ให้เกิดการปรับตัวเข้ากับภาวะวิกฤตที่เกิดขึ้น และยังเป็นการเพื่อสร้างโอกาสให้ผู้ประกอบการไทยได้เข้าถึงนักลงทุนที่มีศักยภาพ พร้อมเชื่อมโยงสู่การเปิดตลาดกับนักลงทุนรายใหม่ เพื่อให้กิจกรรมทางเศรษฐกิจยังดําเนินต่อไปได้ทันต่อการเปลี่ยนแปลงของโลกยุคดิสรัปชัน”นายสมเด็จกล่าว
สําหรับการจัดงาน MOVE เป็นการจัดกิจกรรมแสดงสินค้าในรูปแบบเสมือนจริง ระหว่างผู้ประกอบการไทยและต่างชาติ ภายใต้MOVE.DITP.GO.THโดยสร้างบรรยากาศให้ผู้ประกอบการได้เข้ามาพบปะกันเสมือนได้เข้ามาอยู่ในงานเทศกาลภาพยนตร์และตลาดซื้อขายคอนเทนต์ พร้อมทั้งส่งเสริมให้เข้าถึงข้อมูลและความร่วมมือกันระหว่างผู้ประกอบการชั้นนําทั้ง ภาพยนตร์ แอนิเมชัน คาแร็กเตอร์ มาจัดแสดงสินค้า บริการ และผลงาน ได้แบบเรียลไทม์ผ่านระบบออนไลน์
ทั้งนี้ ยังถือได้ว่างานนี้ เป็นจุดเปลี่ยนครั้งสําคัญของการจัดงานแสดงสินค้าและบริการแนวใหม่ และอาจจะทําให้เกิดNew Normalใหม่ ในอนาคตได้ในไม่ช้า โดยการจัดงานมีประเทศที่เข้าชมเว็บไซต์สูงสุด 5 อันดับแรก ได้แก่ สหรัฐฯ ฝรั่งเศส ไทย เวียดนาม เยอรมนีตามลําดับ
รัฐบาลไทย-ข่าวทำเนียบรัฐบาล-รมว.ดิจิทัลฯ หารือความร่วมมือด้าน Smart City ระหว่างไทยกับออสเตรีย
วันพฤหัสบดีที่ 9 สิงหาคม 2561
รมว.ดิจิทัลฯ หารือความร่วมมือด้าน Smart City ระหว่างไทยกับออสเตรีย
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยผู้บริหารหน่วยงานในสังกัดฯ ได้แก่ สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) สํานักงานส่งเสริมเศรษฐกิจดิจิทัล (ดีป้า) รวมถึงผู้แทนจากสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ GISTDA และคณะกรรมาธิการเศรษฐกิจและสังคมแห่งเอเชียและแปซิฟิก (UNESCAP) ร่วมหารือกับ นายทรงศัก สายเชื้อ เอกอัครราชทูต ผู้แทนถาวรไทยประจําสหประชาชาติและองค์การระหว่างประเทศ ณ กรุงเวียนนา ประเทศออสเตรีย โดยมีประเด็นหลักในการหารือ คือ การจัดตั้ง Regional Liaison Office (RLO) ของ United Nations Office for Outer Space Affairs หรือ UNOOSA ในประเทศไทย เพื่อช่วยส่งเสริมการใช้ประโยชน์และการพัฒนากิจการด้านอวกาศและดาวเทียมของประเทศไทย รวมถึงภูมิภาคเอเชียและแปซิฟิก นอกจากนี้ ยังหารือถึงความร่วมมือด้าน Smart city ระหว่างประเทศไทยและออสเตรีย โดยฝ่ายออสเตรียเล็งเห็นถึงศักยภาพและมีความประสงค์ในการสร้างความร่วมมือด้าน Smart city กับประเทศไทย และได้จัดทําข้อเสนอโครงการความร่วมมือด้าน Smart city ให้ฝ่ายไทยพิจารณา ซึ่งที่ประชุมได้พิจารณาเลือกข้อเสนอความร่วมมือในเบื้องต้น 3 แห่ง ได้แก่ กรุงเทพมหานคร โครงการระเบียงเขตเศรษฐกิจภาคตะวันออก (EEC) และจังหวัดภูเก็ต ทั้งนี้ กระทรวงฯ มอบหมายให้ดีป้าจัดทําความเห็นเพื่อเสนอให้คณะกรรมการขับเคลื่อนการพัฒนาเมืองอัจฉริยะพิจารณาต่อไป การหารือครั้งนี้มีขึ้นเมื่อวันที่ 7 สิงหาคม 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) อาคารเดอะไนน์ ทาวเวอร์ แกรนด์ พระรามเก้า ถนนพระราม 9 เขตห้วยขวาง กรุงเทพฯ
*********************************
รัฐบาลไทย-ข่าวทำเนียบรัฐบาล-กรุงไทยนำเป๋าตุงพลัสสู่ Digital Canteen กรมสรรพากร
วันจันทร์ที่ 25 ธันวาคม 2560
กรุงไทยนําเป๋าตุงพลัสสู่ Digital Canteen กรมสรรพากร
ธนาคารกรุงไทยเปิดให้บริการเป๋าตุงพลัส ในศูนย์อาหารกรมสรรพากรเป็นแห่งแรกของหน่วยงานรัฐ พร้อมเตรียมยกระดับประสบการณ์ของผู้ซื้อผ่านแอปฯ ใหม่ “เป๋าตัง” เพียงแตะเพื่อจ่าย โดยการนําเอา Fingerprint มายืนยันการชําระเงิน
ธนาคารกรุงไทยเปิดให้บริการเป๋าตุงพลัส ในศูนย์อาหารกรมสรรพากรเป็นแห่งแรกของหน่วยงานรัฐ พร้อมเตรียมยกระดับประสบการณ์ของผู้ซื้อผ่านแอปฯ ใหม่ “เป๋าตัง” เพียงแตะเพื่อจ่าย โดยการนําเอา Fingerprint มายืนยันการชําระเงิน และเร่งพัฒนาบริการ e-Donation ให้สามารถลดหย่อนภาษีได้อัตโนมัติ โดยนําร่องออกใบอนุโมทนาบัตรอิเล็กทรอนิกส์ที่วัดใหญ่ จ.พิษณุโลก เป็นที่แรก
นายประสงค์ พูนธเนศ อธิบดีกรมสรรพากร และ นายผยง ศรีวณิช กรรมการผู้จัดการใหญ่ ธนาคารกรุงไทย ได้เปิดตัว Digital Canteen กรมสรรพากร โดยเป็นหน่วยงานราชการแห่งแรกที่นําแอปพลิเคชั่น “เป๋าตุงพลัส” มาให้ร้านค้ารับชําระเงินด้วย QR Code ตามนโยบาย Thailand 4.0 ที่จะเปลี่ยนเศรษฐกิจแบบเดิมไปสู่เศรษฐกิจยั่งยืนที่ขับเคลื่อนด้วยเทคโนโลยี นวัตกรรม และสนับสนุนนโยบาย National e-Payment ของรัฐบาล เมื่อวันที่ 25 ธันวาคม 2560
นายประสงค์ พูนธเนศ เปิดเผยว่า กรมสรรพากร ซึ่งเป็นหน่วยงานของกระทรวงการคลังมีภารกิจ ในการเป็นเสาหลักทางเศรษฐกิจเพื่อการพัฒนาที่ยั่งยืน ร่วมผลักดันโครงการด้าน Digital Innovation ให้เกิดขึ้นเป็นรูปธรรม เริ่มต้นจากระดับองค์กรให้ข้าราชการกรมสรรพากรได้เรียนรู้ทดลองใช้ และขยายผลไปยังโครงการต่างๆ ของกรมสรรพากรให้ประชาชนได้เข้าถึงบริการ ที่สะดวก รวดเร็ว ปลอดภัย และสามารถตรวจสอบได้ โดยได้รับความร่วมมือธนาคารกรุงไทย เพื่อให้ภารกิจของกรมสรรพากรบรรลุเป้าหมาย ซึ่ง Digital Canteen เป็นหนึ่งตัวอย่างในการสนับสนุนนโยบายของกระทรวงการคลังในการก้าวสู่สังคมไร้เงินสด
นายผยง ศรีวณิช กล่าวว่า หลังจากที่ธนาคารได้พัฒนาแอปพลิเคชั่นเป๋าตุง กรุงไทย ซึ่งเป็นแอปฯ สําหรับร้านค้าในการรับชําระเงินด้วย QR Code สู่ “เป๋าตุงพลัส” โดยกรมสรรพากรนับเป็นหน่วยงานราชการแห่งแรกที่ติดตั้ง แอปฯ ดังกล่าว ซึ่งเป็นแอปฯ ที่เหมาะกับศูนย์อาหารที่มีร้านค้าย่อยหลายร้านหรือธุรกิจที่มีสาขาย่อยหลายสาขาช่วยอํานวยความสะดวกให้เจ้าของร้านค้าหรือผู้บริหารศูนย์อาหาร สามารถดูสรุปยอดขายของแต่ละร้านได้ และสามารถแบ่งรายได้จากรายรับของร้านค้าย่อยมาให้กับผู้บริหารศูนย์อาหารได้โดยอัตโนมัติ โดยกรุงไทยเป็นธนาคารแห่งแรกและแห่งเดียวที่มีบริการในรูปแบบนี้
สําหรับผู้ซื้อสินค้าที่ชําระเงินด้วย QR Code ผ่าน KTB netbank ทําได้ง่ายเพียง 3 ขั้นตอนเท่านั้น ซึ่งถือว่าสั้นที่สุดเมื่อเทียบกับธนาคารอื่น และในอนาคตอันใกล้นี้ ธนาคารจะยกระดับประสบการณ์ของผู้ซื้อผ่านแอปฯ “เป๋าตัง”แค่ Tap and Go หรือแตะเพื่อจ่าย โดยการนําเอา Fingerprint มาใช้เพื่อยืนยันการชําระเงิน ช่วยตอบโจทย์ด้านความสะดวกรวดเร็วให้แก่ผู้ใช้บริการและเพิ่มความปลอดภัยมากยิ่งขึ้น ทั้งนี้ ที่ผ่านมาธนาคารได้นํา KRUNGTHAI QR Code ไปให้บริการในหน่วยงานภาครัฐและหน่วยงานราชการต่างๆ และมีแผนสร้างถนนไร้เงินสดทุกจังหวัดทั่วประเทศภายในปี 2561 ส่วนบริการ e-Donation สําหรับผู้บริจาคเงินผ่าน QR Code ได้พัฒนาให้สามารถออกใบอนุโมทนาบัตรอิเล็กทรอนิกส์ให้กับผู้บริจาค โดยนําร่องแห่งแรกที่วัดพระศรีรัตนมหาธาตุวรมหาวิหาร (วัดใหญ่) จ.พิษณุโลก และในอนาคตผู้บริจาคเงินจะสามารถหักลดหย่อนภาษีจากการบริจาคเงินได้อัตโนมัติตามความสมัครใจของผู้บริจาคอีกด้วย
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตราชอาณาจักรเนเธอแลนด์ ในโอกาสเข้าเยี่ยมคารวะ
วันพฤหัสบดีที่ 27 กันยายน 2561
รมว.ทส. ให้การต้อนรับเอกอัครราชทูตราชอาณาจักรเนเธอแลนด์ ในโอกาสเข้าเยี่ยมคารวะ
รมว.ทส. ให้การต้อนรับเอกอัครราชทูตราชอาณาจักรเนเธอแลนด์ ในโอกาสเข้าเยี่ยมคารวะ
รมว.ทส. ให้การต้อนรับเอกอัครราชทูตราชอาณาจักรเนเธอแลนด์ ในโอกาสเข้าเยี่ยมคารวะ
เมื่อวันที่ 26 กันยายน 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายเกส ปีเตอร์ ราเดอ เอกอัครราชทูตราชอาณาจักรเนเธอแลนด์ประจําประเทศไทย เข้าเยี่ยมคารวะ ณ ห้องรับรอง ชั้น 20 อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-พม. รับมอบเงินบริจาคจากภาคีเครือข่ายภาคเอกชน ร่วมช่วยเหลือผู้ประสบปัญหาทางสังคม ผ่าน สายด่วน พม. 1300
วันพฤหัสบดีที่ 20 กุมภาพันธ์ 2563
พม. รับมอบเงินบริจาคจากภาคีเครือข่ายภาคเอกชน ร่วมช่วยเหลือผู้ประสบปัญหาทางสังคม ผ่าน สายด่วน พม. 1300
พม. รับมอบเงินบริจาคจากภาคีเครือข่ายภาคเอกชน ร่วมช่วยเหลือผู้ประสบปัญหาทางสังคม ผ่าน สายด่วน พม. 1300
วันนี้ (20 ก.พ. 63) เวลา 08.30 น. ที่ศูนย์ช่วยเหลือสังคม สายด่วน 1300 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ รับมอบเงินบริจาคจากนายสมบูรณ์ จงเจริญศิริ ประธานกรรมการบริหาร บริษัท พงศ์ศิลป์พลาสติก จํากัด จํานวน 100,000 บาท เพื่อสนับสนุนกระทรวงการพัฒนาสังคมและความมั่นคงของมนุษย์ในการช่วยเหลือผู้ประสบปัญหาทางสังคม โดยมี นางจินตนา จันทร์บํารุง ผู้ตรวจราชการกระทรวงการพัฒนาสังคมและความมั่นคงของมนุษย์ และ นางสาวดรุณี มนัสวานิช ผู้อํานวยการศูนย์ช่วยเหลือสังคม สายด่วน 1300 ร่วมรับมอบเงินบริจาค
นายสากล กล่าวว่า กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักของภาครัฐในการพัฒนาสังคม ด้วยการสร้างและพัฒนาระบบสวัสดิการสังคมที่เอื้อต่อการพัฒนาคุณภาพชีวิตที่ดีของประชาชนกลุ่มเป้าหมายทั้งเด็ก เยาวชน สตรี ผู้สูงอายุ คนพิการ และผู้ด้อยโอกาสในสังคม รวมทั้งบูรณาการความร่วมมือกับภาคีเครือข่ายอย่างเป็นระบบสู่การเป็นหุ้นส่วนทางสังคม ซึ่งในวันนี้ นายสมบูรณ์ จงเจริญศิริ ประธานกรรมการบริหาร บริษัท พงศ์ศิลป์พลาสติก จํากัด ได้บริจาคเงินจํานวน 100,000 บาท เพื่อสนับสนุนการจัดซื้อเครื่องอุปโภคบริโภคที่จําเป็นเพื่อมอบให้กับกลุ่มเป้าหมายที่ประสบปัญหาทางสังคม ซึ่งกระทรวง พม. โดยศูนย์ช่วยเหลือสังคม สายด่วน 1300 มีภารกิจสําคัญในการรับแจ้งเรื่องราวร้องทุกข์แก่ประชาชนผู้ประสบปัญหาสังคมอย่างครอบคลุมทุกพื้นที่โดยไม่เลือกปฏิบัติ พร้อมทั้งให้คําปรึกษาแนะนํา และประสานส่งต่อความช่วยเหลือกับหน่วนงานที่เกี่ยวข้อง นอกจากนี้ ยังมีการช่วยเหลือเชิงรุกโดยมีหน่วยเคลื่อนที่เร็ว (Mobile Team) ลงพื้นที่ช่วยเหลือผู้ประสบปัญหาสังคมในภาวะวิกฤติ ซึ่งเงินที่ได้รับจากการบริจาคครั้งนี้ จะนําไปซื้อเครื่องอุปโภคบริโภคที่จําเป็นให้กับกลุ่มเป้าหมายที่ประสบปัญหาทางสังคม เป็นการบรรเทาความเดือดร้อนในเบื้องต้น และทําให้มีคุณภาพชีวิตความเป็นอยู่ที่ดีขึ้น ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาแนะนําและความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รองนายกรัฐมนตรี นายสมคิด จาตุศรีพิทักษ์ นำทีมเศรษฐกิจ จัดกิจกรรมชักจูงการลงทุน ณ กรุงโตเกียว ประเทศญี่ปุ่น
วันจันทร์ที่ 17 กุมภาพันธ์ 2563
รองนายกรัฐมนตรี นายสมคิด จาตุศรีพิทักษ์ นําทีมเศรษฐกิจ จัดกิจกรรมชักจูงการลงทุน ณ กรุงโตเกียว ประเทศญี่ปุ่น
เมื่อวันที่ 17 กุมภาพันธ์ 2563 รองนายกรัฐมนตรี นายสมคิด จาตุศรีพิทักษ์ นําทีมเศรษฐกิจ จัดกิจกรรมชักจูงการลงทุน ณ กรุงโตเกียว ประเทศญี่ปุ่น
เมื่อวันที่ 17 กุมภาพันธ์ 2563 รองนายกรัฐมนตรี นายสมคิด จาตุศรีพิทักษ์ นําทีมเศรษฐกิจ ได้แก่ สํานักงานคณะกรรมการส่งเสริมการลงทุน กระทรวงการคลัง กระทรวงอุตสาหกรรม และธนาคารเพื่อการเกษตรและสหกรณ์การเกษตร จัดกิจกรรมชักจูงการลงทุน ณ กรุงโตเกียว ประเทศญี่ปุ่น
คณะได้เข้าพบนายนิชิมูระ ยาซูโทชิ รัฐมนตรีพิเศษประจําสํานักงานคณะรัฐมนตรีญี่ปุ่น (กํากับดูแลนโยบายเศรษฐกิจและการคลัง) และนายโนบุฮิโกะ ซาซากิ ประธานองค์การส่งเสริมการค้าต่างประเทศของญี่ปุ่น (เจโทร ประเทศญี่ปุ่น) เพื่อหารือแนวทางความร่วมมือในการส่งเสริมการลงทุนระหว่างสองประเทศ
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุมสุดยอดอาเซียน สมัยพิเศษ ว่าด้วยโรคติดเชื้อไวรัสโคโรนา 2019 (โควิด-19) [กระทรวงการต่างประเทศ]
วันอังคารที่ 14 เมษายน 2563
นายกรัฐมนตรีเข้าร่วมการประชุมสุดยอดอาเซียน สมัยพิเศษ ว่าด้วยโรคติดเชื้อไวรัสโคโรนา 2019 (โควิด-19) [กระทรวงการต่างประเทศ]
นายกรัฐมนตรีเข้าร่วมการประชุมสุดยอดอาเซียน สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙)
เมื่อวันที่ ๑๔ เมษายน ๒๕๖๓ พลเอกประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียน สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙) ผ่านระบบการประชุมทางไกล โดยมีนายเหวียน ชวน ฟุก นายกรัฐมนตรีสาธารณรัฐสังคมนิยมเวียดนามในฐานะประธานอาเซียน เป็นประธานการประชุม
ผู้นําอาเซียนทั้ง ๑๐ ประเทศได้แลกเปลี่ยนข้อมูลเกี่ยวกับสถานการณ์การแพร่ระบาดและมาตรการต่าง ๆ ที่แต่ละประเทศดําเนินการรับมือกับโควิด-๑๙ และผลกระทบที่เกิดขึ้น รวมทั้งยืนยันความมุ่งมั่นและเจตนารมณ์ที่จะเสริมสร้างความร่วมมืออย่างเป็นรูปธรรมระหว่างกันและกับหุ้นส่วนต่าง ๆ ในการรับมือกับโควิด-๑๙ อย่างมีประสิทธิภาพและทันท่วงที โดยเน้นการแลกเปลี่ยนข้อมูลและแนวปฏิบัติที่เป็นเลิศ การส่งเสริมการใช้เทคโนโลยีมาสนับสนุนการแก้ไขปัญหาการส่งเสริมการสื่อสารสาธารณะที่มีประสิทธิภาพและการต่อต้านข่าวปลอม การสนับสนุนการจัดตั้งคลังสํารองอุปกรณ์ทางการแพทย์ระดับภูมิภาค การเสริมสร้างความเข้มแข็งของกลไกและศูนย์ต่าง ๆ ที่เกี่ยวข้องของอาเซียน การรักษาการรวมตัวทางเศรษฐกิจ ระบบโลจิสติกส์ และห่วงโซ่อุปทานในภูมิภาค โดยเฉพาะการไหลเวียนของสินค้าและบริการที่จําเป็น ยา และอุปกรณ์การแพทย์ รวมทั้งการให้ความช่วยเหลือต่อพลเมืองของอาเซียนในประเทศสมาชิกอาเซียนและประเทศที่สาม นอกจากนี้ ที่ประชุมได้ย้ําความสําคัญของการจัดทําแผนฟื้นฟูภายหลังการสิ้นสุดลงของโควิด-๑๙ และการเสริมสร้างขีดความสามารถของอาเซียนในการรับมือภาวะฉุกเฉินทางสาธารณสุขในอนาคตอย่างมีประสิทธิภาพ
ที่ประชุมได้สนับสนุนข้อเสนอของไทยเกี่ยวกับการจัดตั้ง “กองทุนอาเซียนเพื่อรับมือกับโควิด-๑๙” เพื่อจัดหาอุปกรณ์และเครื่องมือแพทย์ให้แก่ประเทศสมาชิกอาเซียน ตลอดจนสนับสนุนการวิจัยและพัฒนายาและวัคซีนเพื่อเป็นการเริ่มต้นความร่วมมือที่เป็นรูปธรรมของอาเซียน ในเรื่องนี้ นายกรัฐมนตรีได้แสดงความพร้อมของไทยที่จะมอบชุดตรวจชนิด RT-PCR ที่ผลิตในประเทศจากความร่วมมือของรัฐ เอกชน และมหาวิทยาลัย ให้แก่ทุกประเทศสมาชิกอาเซียน จํานวนประเทศละ ๑๐,๐๐๐ ชุด นอกจากนี้ นายกรัฐมนตรีได้สนับสนุนความร่วมมือของภาคส่วนต่าง ๆ ของอาเซียน ในการแก้ไขปัญหาแบบองค์รวม การส่งเสริมการใช้นวัตกรรมและเทคโนโลยี เศรษฐกิจดิจิทัล และพาณิชย์อิเล็กทรอนิกส์ ในการแก้ไขปัญหาและบรรเทาผลกระทบต่อภาคธุรกิจ โดยเฉพาะ MSME รวมทั้งการส่งเสริมการเชื่อมโยงระบบการชําระเงินทางอิเล็กทรอนิกส์ผ่านการใช้มาตรฐานรหัสคิวอาร์ที่เชื่อมโยงกันของอาเซียน นายกรัฐมนตรียังได้เสนอว่า หลักปรัชญาของเศรษฐกิจพอเพียงสามารถเป็นหนึ่งทางเลือกที่จะช่วยเสริมสร้างภูมิคุ้มกันและการพึ่งพาตนเองของอาเซียนเพื่อเตรียมพร้อมรับมือกับความท้าทายต่าง ๆ ที่อาจคุกคามอาเซียนในอนาคต รวมทั้งเห็นว่า วิกฤตนี้ไม่ควรนําไปสู่ความถดถอยของโลกาภิวัตน์
แต่ควรเพิ่มพูนความร่วมมือระหว่างกันในการแก้ไขปัญหาระดับโลก ทั้งนี้ ที่ประชุมได้เห็นชอบให้มีการรับรองปฏิญญาของการประชุมสุดยอดอาเซียน สมัยพิเศษ ว่าด้วยโรคติดเชื้อไวรัสโคโรนา ๒๐๑๙ (โควิด-๑๙) ด้วย
รัฐบาลไทย-ข่าวทำเนียบรัฐบาล-ข้อควรปฏิบัติระหว่างเดินทางไปทำงานในช่วงไวรัสโควิด-19 ยังแพร่ระบาดมีอะไรบ้าง ??
วันจันทร์ที่ 1 มิถุนายน 2563
ข้อควรปฏิบัติระหว่างเดินทางไปทํางานในช่วงไวรัสโควิด-19 ยังแพร่ระบาดมีอะไรบ้าง ??
ข้อควรปฏิบัติระหว่างเดินทางไปทํางานในช่วงไวรัสโควิด-19
Q : ข้อควรปฏิบัติระหว่างเดินทางไปทํางานในช่วงไวรัสโควิด-19 ยังแพร่ระบาดมีอะไรบ้าง ??
A : พนักงานบริษัทที่เดินทางด้วยยานพาหนะส่วนตัว ให้หมั่นรักษาความสะอาดรถยนต์ หรือจักรยานยนต์อย่างสม่ําเสมอ เช็ดด้วยน้ํายาฆ่าเชื้อแบคทีเรียก่อนและหลังใช้งาน โดยเฉพาะที่จับพวงมาลัยที่มือสัมผัสบ่อยๆ หรือหากเดินทางด้วยระบบขนส่งสาธารณะควรยืนห่างจากผู้อื่นอย่างน้อย 1-2 เมตร เพื่อให้มีระยะ Social Distancing และสวมหน้ากากอนามัยตลอดเวลา ทําความสะอาดมือทั้งก่อนและหลังใช้บริการทุกครั้ง
รัฐบาลไทย-ข่าวทำเนียบรัฐบาล-ประชุม ครม. นอกสถานที่ จ.อำนาจเจริญ – อุบลราชธานี
วันพุธที่ 25 กรกฎาคม 2561
ประชุม ครม. นอกสถานที่ จ.อํานาจเจริญ – อุบลราชธานี
นายกรัฐมนตรีเตรียมนําคณะรัฐมนตรีลงพื้นที่ประชุมคณะรัฐมนตรีนอกสถานที่และตรวจราชการที่ จ.อํานาจเจริญและอุบลราชธานี ระหว่างวันที่ 23 – 24 ก.ค.61
อาทิตย์ที่ 22 ก.ค.61
ประชุม ครม. นอกสถานที่ จ.อํานาจเจริญ – อุบลราชธานี
ต่อจากนี้ไป ขอเชิญรับฟังไทยคู่ฟ้า ครับ
นายกรัฐมนตรีเตรียมนําคณะรัฐมนตรีลงพื้นที่ประชุมคณะรัฐมนตรีนอกสถานที่และตรวจราชการที่ จ.อํานาจเจริญและอุบลราชธานี ระหว่างวันที่ 23 – 24 ก.ค.61 โดยจะตรวจเยี่ยมพื้นที่ต้นแบบการพัฒนาเกษตรอินทรีย์ ศูนย์แพทย์แผนไทยที่ดําเนินงานอย่างครบวงจรมาเป็นเวลากว่า 20 ปี เยี่ยมชมการปลูกป่าในเมืองในรูปแบบสวนพฤกษศาสตร์ พร้อมกับพบปะประชาชนและมอบหนังสืออนุญาตทําประโยชน์ในที่ดินของรัฐให้แก่ชุมชน รวมทั้งร่วมงานเทศกาลแห่เทียนเข้าพรรษาซึ่งเป็นประเพณีที่สําคัญของชาวอีสาน และเยี่ยมชมแหล่งท่องเที่ยวชุมชน เพื่อสนับสนุนพัฒนาอย่างต่อเนื่อง ทั้งนี้ รัฐบาลยืนยันว่าการประชุมคณะรัฐมนตรีนอกสถานที่จะทําให้รับทราบปัญหาเพื่อกําหนดแนวทางการช่วยเหลือได้อย่างตรงจุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี